Domo paterna

Umile domo ue so naschìdu
Rustiga e bruna mia cobeltura
In tue sempre penso cun dulzura
De s’innocenzia mia santu nidu.

Deo in terrinu istranzu a s’avventura
Cumbatto solu, miseru avvilidu,
Ma de te domo amada cuddu gridu
Benit a temperare ogni tristura.

Benit che una boghe de amore
Chi a su coro zerriat: ispera!
In tempus pius gentile e pius nou.

E deo cumbatto, binco su dolore,
Cuntentu, si unu die sa fiera
Anima mia, ispire in sinu tou.